ai4bharat/Pralekha huggingface dataset:
विधि एवं न्याय मंत्रालय
न्याय विभाग के न्याय बंधु कार्यक्रम के तहत प्रो बोनो क्लब ने 2005 के आरटीआई अधिनियम पर ज्ञानवर्धक सत्र आयोजित किया
न्याय विभाग के न्याय बंधु कार्यक्रम के तहत एनईएचयू के प्रो बोनो क्लब, शिलांग ने 2005 के आरटीआई अधिनियम पर एक ज्ञानवर्धक सत्र का आयोजन किया। इसमें आरटीआई अधिनियम के महत्व पर प्रकाश डाला गया। इस सत्र में नागरिकों को महत्वपूर्ण सार्वजनिक जानकारी प्राप्त करने के उनके अधिकार के बारे में बताया गया।
डॉ. रविकांत मिश्रा के नेतृत्व में सम्मानित अतिथि हीमोंगलांग नोंगप्लुह और प्रो. प्रभा शंकर शुक्ला ने आवश्यकता पड़ने पर इस अधिकार का इस्तेमाल करने, लोगों को सशक्त बनाने और ग्रामीण मेघालय में जागरूकता को बढ़ावा देने के महत्व पर बल दिया। इस सत्र में अधिनियम के अनेक लाभों और सरकारी अधिकारियों की जवाबदेही सुनिश्चित करने में इसकी भूमिका पर प्रकाश डाला गया।
युवा कार्यक्रम एवं खेल मंत्रालय
टारगेट ओलंपिक पोडियम स्कीम  के तहत तुर्की के एंटाल्या में ओलंपिक स्वर्ण पदक विजेता नीरज चोपड़ा के प्रशिक्षण के लिए धन उपलब्ध कराया जाएगा
युवा मामले और खेल मंत्रालय  की मिशन ओलंपिक सेल  ने 16 मार्च को ओलंपिक स्वर्ण पदक विजेता नीरज चोपड़ा को 61 दिनों की अवधि के लिए ग्लोरिया स्पोर्ट्स एरिना, तुर्की में प्रशिक्षण दिलाने के प्रस्ताव को मंजूरी दे दी है।
श्री नीरज चोपड़ा ने टारगेट ओलंपिक पोडियम स्कीम  वित्तपोषण के तहत पिछले वर्ष भी ग्लोरिया स्पोर्ट्स एरिना में प्रशिक्षण लिया था। वे इसी योजना के तहत फिर से प्रशिक्षण के लिए 1 अप्रैल को तुर्की जाएंगे और 31 मई तक वहीं रहेंगे।
टॉप्स वित्तपोषण में नीरज, उनके कोच क्लाउस बार्टोनिट्ज़ और उनके फिजियोथेरेपिस्ट का हवाई यात्रा का किराया, बोर्डिंग और लॉजिंग, चिकित्सा बीमा और स्थानीय परिवहन लागत आदि शामिल रहेंगी।
बैठक के दौरान एमओसी सदस्यों द्वारा जिन अन्य महत्वपूर्ण प्रस्तावों को मंजूरी दी है उनमें बधिर ओलंपिक स्वर्ण पदक विजेता दीक्षा डागर के लिए गोल्फ सेट उपकरण की खरीद और एक व्यक्तिगत कोच उपलब्ध कराना, फिटनेस और पोषण प्रशिक्षक की भर्ती़, बैडमिंटन खिलाड़ियों प्रियांशु राजावत के लिए स्विस ओपन, स्पेन मास्टर्स और ऑरलियन्स मास्टर्स में भागीदारी तथा शंकर मुथुसामी के लिए ओरलेन पोलिश ओपन और स्लोवेनिया योनेक्स ओपन में भागीदारी करने के लिए वित्तीय सहायता उपलब्ध कराना शामिल हैं।..एमजी/एमएस/एआर/आईपीएस/एसएस
(Visitor Counter : 281
विद्युत मंत्रालय
एनटीपीसी ने देशभर में कोविडदेखभाल सुविधाओं में बढ़ोतरी की
विद्युत मंत्रालय के तहत भारत की सबसेबड़ी एकीकृत ऊर्जा कंपनी एनटीपीसी लिमिटेड ने गंभीर कोविड देखभालके लिए सहायता प्रदान करने को लेकर विभिन्न राज्यों में स्थित संयंत्रों में ऑक्सीजन युक्त 500 से अधिक बेड और 1100 से अधिक आइसोलेशन बेड जोड़े हैं।
एनसीआर क्षेत्र में कंपनी ने बदरपुर, नोएडा और दादरी में कोविड केयर केंद्र स्थापित की है। इन केंद्रों में 200 ऑक्सीजन युक्त बेड और 140 आइसोलेशन बेड की सुविधा दी गई है। इसके अलावा, कंपनी ने ओडिशा के सुंदरगढ़ में 500 बेड वाला कोविड स्वास्थ्य केंद्र की स्थापना की है। इस केंद्र को 20 वेंटिलेटरप्रदान किए गए हैं।
वहीं कपनी पहले हीएनसीआर में 11 ऑक्सीजन उत्पादन संयंत्रों के लिए ऑर्डर दे चुकी है।इसके अलावा बॉटलिंग सुविधा युक्त 2 बड़े ऑक्सीजन उत्पादन संयंत्र स्थापित किए जा रहे हैं। इसके आगे कंपनी अन्य राज्यों में 8 विभिन्न स्थानों पर ऑक्सीजन उत्पादन संयंत्र भी स्थापित कर रही है।इसके अतिरिक्त कंपनी ने अन्य राज्यों में स्थित विभिन्न सरकारी अस्पतालों में ऑक्सीजन उत्पादन संयंत्रों की स्थापना के लिए सहायता प्रदान की है।
इसके अलावा दादरी, कोरबा, कणिहा, रामगुंडम, विंध्याचल, बाढ़ और बदरपुर में पहले से ही कोविड देखभाल केंद्र का संचालन किया जा रहा है।इनके अलावा एनटीपीसी उत्तरी कर्णपुरा, बोंगाईगांव और सोलापुर में भी अतिरिक्त सुविधा की स्थापना करेगी। वहीं अन्य अस्पताल ऑक्सीजन की सुविधा वाले बिस्तरों की संख्या में बढ़ोतरी की तैयारी है।
इस बीच, एनटीपीसी ने सभी परिचालनों के अपने 70,000 से अधिक कर्मचारियों और सहयोगियों को टीका लगाया है। सभी संयंत्रों में बड़े पैमाने पर टीकाकरण अभियान जारी है।
एनटीपीसी ने अपने कई संयंत्र स्थानों पर 18-44 वर्षीय श्रेणी के योग्य लोगों का टीकाकरण भी शुरू कर दिया है। संबंधित राज्य प्रशासनों के साथ समन्वय से एनटीपीसी स्टेशनों पर टीकाकरण अभियान चलाए गए हैं।
भारत की सबसे बड़ी एकीकृत ऊर्जा कंपनी सभी संयंत्रों में मरीजों के बेहतर समन्वय के लिए दिन-रात नियंत्रण कक्ष संचालित कर रही है, जिसका समन्वय एक विशेष कार्य बल द्वारा किया जा रहा है।इसके अलावा कार्य बल विभिन्न सूचीबद्ध और गैर-सूचीबद्ध अस्पतालों में बिस्तरों और इलाज की अन्य सुविधाओं के समन्वय में भी मदद करता है।24X7नियंत्रण कक्ष ने दैनिक रिपोर्टिंग और एमआईएस के साथ दवाओं, अस्पताल के उपकरण, सेवाओं की खरीद के लिए भी समन्वय किया है।
इसके अलावा सभी कोविड रोगियों को सबसे बेहतर स्वास्थ्य सेवा प्रदान की जा सके, यह सुनिश्चित करने के लिए एनटीपीसीअस्पतालों और इनकी चिकित्सा टीम के साथ समन्वय कर रही है। वहीं एनटीपीसी ने आवश्यक लेकिन दुर्लभ दवाओं और ऑक्सीजन जैसी अन्य जरूरी चीजों की उपलब्धता को सुविधाजनक बनाने के लिए विद्युत मंत्रालय और स्वास्थ्य मंत्रालय के साथ सहभागिता में है।
संस्कृति मंत्रालय
गृह मंत्री श्री अमित शाह नई दिल्ली में आयोजित तेलंगाना स्थापना दिवस समारोह में शामिल हुए
प्रधानमंत्री का मानना है कि राज्यों के विकास से राष्ट्र का विकास होगा: श्री अमित शाह
हर राज्य की एक संस्कृति, एक भाषा, एक व्यंजन होता है और इन सभी भिन्नताओं के बावजूद भारत की एक आत्मा है और वह आत्मा देश को एकजुट रखती है: श्री अमित शाह
भारत सरकार तेलंगाना राज्य को सभी आवश्यक सहायता प्रदान कर रही है: श्री जी. के. रेड्डी
संस्कृति मंत्रालय ने आज डॉ. अंबेडकर इंटरनेशनल सेंटर, नई दिल्ली में तेलंगाना स्थापना दिवस समारोह का आयोजन किया।
केंद्रीय गृह मंत्री श्री अमित शाह कार्यक्रम में मुख्य अतिथि के रूप में शामिल हुए। केंद्रीय संस्कृति, पर्यटन और पूर्वोत्तर क्षेत्र विकास मंत्री श्री जी. किशन रेड्डी और विदेश एवं संस्कृति राज्य मंत्री श्रीमती मीनाक्षी लेखी, संस्कृति राज्य मंत्री श्री अर्जुन राम मेघवाल ने भी इस कार्यक्रम में भाग लिया।
श्री अमित शाह ने इस अवसर पर श्री जी. के. रेड्डी को तेलंगाना दिवस समारोह को आज़ादी का अमृत महोत्सव में शामिल करने और इसकी संस्कृति को पूरे देश के सामने लाने के लिए बधाई दी।
श्री अमित शाह ने यह भी कहा कि हर राज्य की एक संस्कृति, एक भाषा, एक व्यंजन होता है और इन सभी भिन्नताओं के बावजूद भारत की एक आत्मा है और वह आत्मा भारत को एकजुट रखती है। गृह मंत्री ने सूचित किया कि सरकार ने 2014-15 और 2021-22 के बीच तेलंगाना राज्य के विकास के लिए 2,52,202 करोड़ रुपये खर्च किए हैं। श्री अमित शाह ने कहा कि प्रधानमंत्री श्री नरेन्द्र मोदी का दृढ़ विश्वास है कि राज्यों के विकास से राष्ट्र का विकास होगा। उन्होंने कहा कि तेलंगाना राज्य के गठन का इतिहास संघर्ष भरा रहा है।
गृह मंत्री के संबोधन पर पूर्ण प्रेस विज्ञप्ति के लिए यहां क्लिक करें।
केंद्रीय मंत्री श्री जी. के. रेड्डी ने कहा कि भारत सरकार तेलंगाना राज्य को सभी आवश्यक सहायता प्रदान कर रही है और तेलंगाना के किसानों से धान की खरीद इसका प्रमाण है।
उन्होंने यह भी बताया कि 2014-2015 में तेलंगाना के किसानों को धान के लिए न्यूनतम समर्थन मूल्य के रूप में 3,400 करोड़ रुपये दिए गए। आज 8 साल बाद, तेलंगाना के धान किसानों को हस्तांतरित एमएसपी मूल्य 26,600 करोड़ रुपये से अधिक है जो लगभग 8 गुना वृद्धि दर्शाता है। केंद्रीय मंत्री ने आगे कहा कि भारत सरकार तेलंगाना राज्य में 1 लाख करोड़ रुपये से अधिक लागत से राजमार्गों का निर्माण कर रही है।
यह कार्यक्रम पहला मौका है जब भारत सरकार 'तेलंगाना दिवस' या 'तेलंगाना स्थापना दिवस' मना रही है। इसका उद्देश्य इसे उचित तरीके से मनाया जाना सुनिश्चित करना है।
इस कार्यक्रम का उद्देश्य भारत के सबसे युवा राज्य की संस्कृति, विरासत, स्थापत्य भव्यता और गुमनाम नायकों की ज़मीं की जड़ों को उजागर करना है। तेलंगाना इस वर्ष अपनी आठवीं वर्षगांठ मना रहा है। कार्यक्रम के एक हिस्से के रूप में, तेलंगाना के लोकप्रिय गायकों ने अपने प्रदर्शन से लोगों का मन मोह लिया। तेलंगाना के लोक नर्तकों और कथक केंद्र दिल्ली ने भी राज्य की समृद्ध सांस्कृतिक विरासत का प्रदर्शन किया।
तेलंगाना राज्य का आधिकारिक तौर पर गठन 2 जून 2014 को हुआ था और इस दिन को 'तेलंगाना दिवस' या 'तेलंगाना स्थापना दिवस' के रूप में मनाया जाता है। चूंकि यह वर्ष स्वतंत्रता के 75वें वर्ष का प्रतीक है, भारत सरकार भारत के गौरवशाली इतिहास, इसके लोगों, संस्कृति और उपलब्धियों का जश्न मना रही है। आज़ादी का अमृत महोत्सव का समारोह 12 मार्च 2021 को शुरू हुआ और उसी दिन से हमारी स्वतंत्रता की 75वीं वर्षगांठ के लिए 75-सप्ताह की उलटी गिनती शुरू हुई। स्मरणोत्सव एक वर्ष बाद 15 अगस्त 2023 को संपन्न होगा।
प्रधानमंत्री कार्यालय
प्रधानमंत्री ने सियोल के योनसेई विश्वविद्यालय में महात्मा गांधी की प्रतिमा का अनावरण किया
प्रधानमंत्री श्री नरेन्द्र मोदी ने आज सियोल के योनसेई विश्वविद्यालय में महात्मा् गांधी की प्रतिमा का अनावरण किया।
इस अवसर पर कोरिया गणराज्य के राष्ट्रपति श्री मून जे-इन प्रथम महिला किम जूंग-सूक और संयुक्त राष्ट्र के पूर्व महासचिव श्री बान की-मून उपस्थित थे।
प्रधानमंत्री ने इस अवसर पर कहा कि बापू की प्रतिमा का अनावरण करना सम्मान की बात है। उन्होंने कहा कि ऐसे समय में जबकि हम बापू की 150वीं जयंती मना रहे हैं, इसका विशेष महत्व हो जाता है। प्रधानमंत्री ने कहा कि बापू के विचारों और सिद्धांतों में आतंकवाद, जलवायु परिवर्तन जैसी मानव जाति के समक्ष आज मौजूद दो सबसे बड़ी चुनौतियों से निपटने की ताकत है।
श्री मोदी ने कहा कि बापू के जीवन और विचारों ने हमें यह बताया कि कैसे हम प्रकृति के साथ सद्भाव से रहते हुए कार्बन फुटप्रिंट कम कर सकते हैं। उन्होंने हमें यह भी सिखाया कि आने वाली पीढि़यों के लिए हमें धरती को स्वच्छ और हरी-भरी धरती रखना है।
योनसेई विश्वविद्यालय दक्षिण कोरिया के सर्वाधिक प्रसिद्ध विश्वविद्यालयों में से एक है।
दक्षिण कोरिया में महात्मा गांधी को विश्व शांति के प्रतीक के रूप में सम्मान दिया जाता है।
सड़क परिवहन एवं राजमार्ग मंत्रालय
श्री नितिन गडकरी ने उत्तर प्रदेश में 4160 करोड़ रुपये के 232 किलोमीटर राष्ट्रीय राजमार्गों की आधारशिला रखी और उद्घाटन किया
केन्द्रीय सड़क परिवहन और राजमार्ग मंत्री श्री नितिन गडकरी ने आज उत्तर प्रदेश के मुख्यमंत्री श्री योगी आदित्यनाथ की उपस्थिति में उत्तर प्रदेश के जौनपुर और मिर्जापुर में 4160 करोड़ रुपये की लागत से 232 किलोमीटर राष्ट्रीय राजमार्गों की आधारशिला रखी और उद्घाटन किया।
समारोह को संबोधित करते हुए श्री गडकरी ने रोजगार सृजन और आर्थिक समृद्धि के लिए बुनियादी ढांचे के विकास पर जोर दिया। उन्होंने कहा कि हम उत्तर प्रदेश के विकास के लिए प्रतिबद्ध हैं। उन्होंने कहा कि इन सड़क परियोजनाओं से राज्य के विकास को बढ़ावा मिलेगा, क्षेत्र में बेहतर संपर्क उपलब्ध होगा और राज्य के विकास की गति दोगुनी होगी।
सड़क परिवहन मंत्री ने कहा कि इन सड़क परियोजनाओं से क्षेत्र में बेहतर संपर्क के साथ माल की आवाजाही में सुविधा होगी। उन्होंने कहा कि इससे कृषि उपज, स्थानीय और अन्य उत्पादों की बाजारों तक पहुंच बढ़ेगी।
जौनपुर में श्री गडकरी ने 3 राष्ट्रीय राजमार्ग परियोजनाओं की आधारशिला रखी, जो कुल 1,123 करोड़ रुपये की लागत से 86 किलोमीटर की दूरी तय करेंगे।
मिर्जापुर में श्री गडकरी ने 3037 करोड़ रुपये की चार राष्ट्रीय राजमार्ग परियोजनाओं का उद्घाटन किया, जिनकी कुल लंबाई 146 किलोमीटर है।
सूचना और प्रसारण मंत्रालय
श्री राजेश मल्होत्रा ने पत्र सूचना कार्यालय के प्रधान महानिदेशक का पदभार संभाल लिया
श्री राजेश मल्होत्रा ने आज पत्र सूचना कार्यालय  के प्रधान महानिदेशक के रूप में कार्यभार संभाल लिया है। श्री मल्होत्रा ने कल श्री सत्येन्द्र प्रकाश की सेवानिवृत्ति के बाद पदभार संभाला है।
1989 बैच के भारतीय सूचना सेवा  अधिकारी श्री राजेश मल्होत्रा इसके पूर्व जनवरी 2018 से वित्त मंत्रालय में काम कर रहे थे। उन्होंने कोविड-19 महामारी के दौरान वित्त मंत्रालय में कुशलतापूर्वक मीडिया और संचार नीति का संचालन किया, जो केंद्र सरकार द्वारा घोषित विभिन्न आत्मनिर्भर भारत पैकेजों के मद्देनजर थी, जिसके तहत लोगों को राहत देने का काम किया जा रहा था। इस तरह आर्थिक संतुलन कायम रखने का काम किया गया।
श्री मल्होत्रा को वित्त, कंपनी मामलों, कृषि, बिजली, कोयला, खान, संचार और आईटी, कपड़ा, श्रम, नवीन और नवीकरणीय ऊर्जा सहित केंद्र सरकार के विभिन्न मंत्रालयों/विभागों के लिए मीडिया और संचार रणनीतियों की योजना और कार्यान्वयन में 32 से अधिक वर्षों का अनुभव है। इसके अलावा, वे 21 वर्षों  के लिए मीडिया और संचार के प्रभारी के रूप में भारत निर्वाचन आयोग के साथ जुड़े रहे। इस दौरान लोकसभा के छह आम चुनावों के दौरान मीडिया और संचार रणनीतियों की योजना बनाई गई और उन्हें लागू किया गया, साथ ही कई राज्य विधानसभा चुनावों और भारत के राष्ट्रपति और उपराष्ट्रपति के लिए चुनाव हुए। इस कार्यकाल के दौरान श्री मल्होत्रा ने 12 मुख्य चुनाव आयुक्तों के साथ मिलकर काम किया।
श्री मल्होत्रा ने आईएमटी, गाजियाबाद से बिजनेस मैनेजमेंट में स्नातकोत्तर डिप्लोमा और नालसार, हैदराबाद से मीडिया विधि में स्नातकोत्तर डिप्लोमा किया है। इसके अलावा, वे कैलिफोर्निया विश्वविद्यालय से सार्वजनिक नीति विश्लेषण पर अल्पकालिक पाठ्यक्रम, थॉमसन फाउंडेशन, ब्रिटेन में मीडिया प्रबंधन और रणनीतियों और नई दिल्ली में आईआईएम लखनऊ द्वारा आयोजित 'मार्केटिंग: द विनिंग कॉन्सेप्ट्स एंड प्रैक्टिसेज' पर कार्यक्रम का भी हिस्सा रहे हैं। वे इंस्टीट्यूट ऑफ कंपनी सेक्रेटरीज ऑफ इंडिया के फेलो सदस्य भी हैं और उनके पास कानून की डिग्री भी है।
एक प्रवक्ता के रूप में श्री मलहोत्रा को एक ओर सरकार और दूसरी ओर मीडिया के बीच ‘दो-तरफा’ संचार चैनलों को सफलतापूर्वक स्थापित करने का अनुभव है। वे अपने विशिष्ट करियर में विभिन्न मंत्रालयों में रहते हुये विभिन्न कार्यों के दौरान जब भी कोई संकट की स्थिति पैदा हुई है, तो उन्होंने उसका सफलतापूर्वक प्रबंधन किया है। इस दौरान उन्होंने यह सुनिश्चित भी किया कि मीडिया को केवल सही परिप्रेक्ष्य/जानकारी प्रसारित की जाए। उन्हें अंतर्राष्ट्रीय सम्मेलनों/कार्यक्रमों के लिए मीडिया कवरेज के समन्वय का व्यापक अनुभव भी है; इस क्रम में वे अपने करियर के दौरान भारत के विभिन्न मंत्रिस्तरीय प्रतिनिधिमंडलों का अभिन्न हिस्सा रहे हैं।
संचार एवं सूचना प्रौद्योगिकी मंत्रालय
स्वच्छता के लिए विशेष अभियान 2.0 : दूरसंचार विभाग द्वारा सर्वोत्तम प्रथाओं को अपनाया गया
अक्टूबर 2022 महीने के दौरान भारत सरकार के सभी मंत्रालयों/ विभागों में स्वच्छता के लिए विशेष अभियान 2.0 चलाया जा रहा है। इस बार देश भर में अधीनस्थ/ संबद्ध/ क्षेत्रीय कार्यालयों में गतिविधियों पर विशेष जोर दिया जा रहा है।
संचार मंत्रालय के दूरसंचार विभाग ने प्रभावशाली मात्रात्मक लक्ष्यों के अलावा संचार भवन परिसर में कुछ 'सर्वोत्तम प्रथाओं' को अपनाया है जिनके आशाजनक परिणाम पहले से ही दिख रहे हैं। इनमें निम्नलिखित शामिल हैं-
|
|

|
||
|
संचार भवन परिसर में सिंगल यूज प्लास्टिक पेयजल बोतल का उपयोग बंद करना।
|
|

|
|
संचार भवन परिसर में प्लास्टिक फोल्डर को पर्यावरण के अनुकूल पुनर्नवीनीकरण पेपर फोल्डर से बदलना।
|
|

|
||
|
प्रत्येक कार्य दिवस को दोपहर में संविदा पर एक महिला डॉक्टर की परामर्श सेवाएं उपलब्ध। यह संचार भवन परिसर में तैनात 900 नियमित एवं संविदा कर्मचारियों के स्वास्थ्य एवं स्वच्छता के लिए वरदान है।
 कार्यालय परिसर की विशेष सफाई के लिए प्रत्येक शुक्रवार दोपहर को समय निर्धारित करना।
 बेसमेंट में जमा हुए कबाड़ को साफ करना और उसे एक मनोरंजन क्लब में परिवर्तित करना।
पहले उद्घाटन
उद्घाटन के बाद
 पार्किंग से सटे स्थान को आधुनिक कैंटीन में परिवर्तित करना जो जल्द ही शुरू होने वाला है।
पहले बाद में
इसके अलावा, विशेष अभियान 2.0 के दौरान निम्नलिखित 'पायलट प्रोजेक्ट' शुरू किए गए हैं:
|
|

|
|
प्लास्टिक पेन को पर्यावरण के अनुकूल रिसाइकिल पेन से बदलना।
|
|
|
|

|
|
महिला शौचालयों में सेनेटरी नैपकिन पैड डिस्पेंसर की व्यवस्था।
|
|
कार्यालय कक्षों में सभी लाइटों/ अन्य बिजली उपकरणों को 'स्विच ऑन' और 'स्विच ऑफ' करने के लिए मोशन सेंसर डिटेक्टर की व्यवस्था।
दूरसंचार विभाग के सीपीएसई/ फील्ड ऑफिस सहित अन्य सभी कार्यालयों में जहां भी संभव हो उपर्युक्त सर्वोत्तम प्रथाओं का विस्तार करने और उसे दोहराने का प्रस्ताव है।
रक्षा मंत्रालय
गरुड़ रेजिमेंटल प्रशिक्षण केंद्र वायु सेना स्टेशन चांदीनगर में मैरून बरे सेरीमोनियल परेड
गरुड़ फ़ोर्स के 127 वायु सेना के स्पेशल फोर्सेज योद्धाओं के प्रशिक्षण का सफल समापन मनाने के लिए दिनांक 12 फरवरी 2022 को गरुड़ रेजिमेंटल ट्रेनिंग सेंटर , वायु सेना स्टेशन चांदीनगर में मरून बरे सेरीमोनियल परेड आयोजित की गई थी। मुख्य अतिथि के तौर पर एयर वाइस मार्शल पीएस करकरे, सीनियर ऑफिसर इंचार्ज़, प्रशासन, पश्चिमी वायुसेना कमान मुख्यालय, ने परेड की समीक्षा की।
विंग कमांडर त्रिलोक शर्मा, कमांडेंट जीआरटीसी ने मुख्य अतिथि का स्वागत किया और विभिन्न प्रशिक्षण संबंधी पहलुओं पर संक्षिप्त जानकारी प्रस्तुत की।
मुख्य अतिथि ने गरुड़ रेजिमेंटल ट्रेनिंग सेंटर से गरुड़ कमांडोज़ को सफलतापूर्वक पास होने पर बधाई दी। युवा गरुड़ कमांडोज़ को संबोधित करते हुए उन्होंने बदलते सुरक्षा परिदृश्य के साथ तालमेल बैठाने के लिए स्पेशल फोर्सेज़ संबंधी कौशल और प्रशिक्षण के महत्व पर जोर दिया। उन्होंने सफल गरुड़ प्रशिक्षुओं को मरून बरे, गरुड़ प्रोफिशिएंसी बैज और स्पेशल फोर्सेज़ टैब प्रदान किए और मेधावी उत्तीर्ण प्रशिक्षुओं को ट्राफियां प्रदान कीं। एलएसी सूर्यवंशी शिवचरण अर्जुन को सर्वश्रेष्ठ ऑल राउंडर ट्रॉफी प्रदान की गई।
पासिंग आउट समारोह के दौरान, 'गरुड़ कमांडोज़' ने कॉम्बैट फायरिंग, होस्टेज रेस्क्यू, फायरिंग ड्रिल, असॉल्ट एक्सप्लोसिव्स, ऑब्सटेकल क्रॉसिंग ड्रिल, वॉल क्लाइम्बिंग, स्लिदरिंग, रैपलिंग और मिलिट्री मार्शल आर्ट्स जैसे विभिन्न कौशल का प्रदर्शन किया।
मरून बेरेट सेरेमोनियल परेड गरुड़ के लिए गर्व और उपलब्धि का क्षण है, जो उनके प्रशिक्षण के सफल समापन तथा 'यंग स्पेशल फोर्स ऑपरेटर्स' के स्पेशल फोर्सेज में शामिल होने के बदलाव का सूचक है।
संचार एवं सूचना प्रौद्योगिकी मंत्रालय
‘कोविड-19 लॉकडाउन’ के दौरान निरंतर बुनियादी डाक और वित्तीय सेवाएं प्रदान कर रहे हैं डाकघर
‘कोविड-19’ को फैलने से रोकने के लिए किए गए लॉकडाउन के दौरान भी डाकघर बुनियादी डाक और वित्तीय सेवाएं निरंतर प्रदान कर रहे हैं। डाकघरों के सुदृढ़ नेटवर्क के माध्यम से आवश्यक आइटमों या चीजों के वितरण को प्राथमिकता दी जा रही है। डाकघर बचत बैंक और इंडिया पोस्ट पेमेंट्स बैंक के तहत निकासी और जमा की सुविधा भी उपलब्ध है। एटीएम सुविधा और एईपीएस  किसी भी बैंक के खातों से नकदी की निकासी के लिए डाकघरों में उपलब्ध कराई जाती है।
डाक विभाग यह भी सुनिश्चित कर रहा है कि उसकी संपूर्ण आपूर्ति श्रृंखला  में समस्त सुरक्षा उपायों को लागू करते हुए आवश्यक सेवाएं प्रदान की जाएं, ताकि उसके कर्मचारियों की सुरक्षा के साथ-साथ नागरिकों को भी सेवाओं की सुरक्षित डिलीवरी हो सके।
वित्त मंत्रालय
आयकर विभाग के नए ई-फाइलिंग पोर्टल पर 4.67 करोड़ से अधिक आयकर रिटर्न दाखिल
आयकर विभाग के नए ई-फाइलिंग पोर्टल पर 27 दिसंबर, 2021 तक 4.67 करोड़ से अधिक आयकर रिटर्न  दाखिल किए गए हैं। 27.12.2021 को 15.49 लाख से अधिक आईटीआर दाखिल किए गए थे। इस संख्या के और बढ़ने की संभावना है क्योंकि आयकर रिटर्न दाखिल करने की अंतिम तारीख 31 दिसंबर, 2021 निकट आ रही है।
कर निर्धारण वर्ष 2021-22 के लिए दायर 4.67 करोड़ आईटीआर में से 53.6% आईटीआर 1 , 8.9% आईटीआर 2 , 10.75% आईटीआर 3 , 25% आईटीआर 4 , आईटीआर 5 , आईटीआर 6  और आईटीआर 7  हैं। इनमें से 48.19% से अधिक आईटीआर पोर्टल पर ऑनलाइन आईटीआर फॉर्म का उपयोग करके दाखिल किए गए हैं और शेष को ऑफलाइन सॉफ्टवेयर उपयोगिताओं से बनाए गए आईटीआर का उपयोग करके अपलोड किया गया है।
3.91 करोड़ से अधिक रिटर्न सत्यापित कर लिए गए हैं, जिनमें से 3.35 करोड़ से अधिक आधार आधारित ओटीपी के माध्यम से हैं। पिछले 3 दिनों में ही,नए ई-फाइलिंग पोर्टल पर 27.7 लाख आधार ओटीपी अनुरोध किए गए हैं। करदाताओं को सलाह दी जाती है कि लंबित मामलों में वे जल्द से जल्द ई-सत्यापन पूरा करें।
ई-सत्यापित आईटीआर में से 2.88 करोड़ से अधिक आईटीआर संसाधित किए जा चुके हैं और कर निर्धारण वर्ष 2021-22 के लिए 1.07 करोड़ से अधिक रिफंड जारी किए गए हैं।
आयकर विभाग ईमेल, एसएमएस और मीडिया अभियानों के माध्यम से करदाताओं को चेतावनी जारी कर रहा है और करदाताओं को अंतिम समय तक इंतजार नहीं करने और बिना किसी देरी के अपना आयकर रिटर्न दाखिल करने के लिए प्रोत्साहित कर रहा है। वैसे सभी करदाताओं से, जिन्होंने अभी तक कर निर्धारण वर्ष 2021-22 के लिए अपना आयकर रिटर्न दाखिल नहीं किया है, अनुरोध है कि वे किसी भी विलंब शुल्क से बचने के लिए जल्द से जल्द अपना रिटर्न दाखिल करें।
शिक्षा मंत्रालय
केंद्रीय मानव संसाधन विकास मंत्री श्री रमेश पोखरियाल ‘निशंक’ ने विश्व पुस्तक दिवस पर सोशल मीडिया पर #MyBookMyFriend अभियान की शुरुआत की
श्री रमेश पोखरियाल ने कई केंद्रीय मंत्रियों को सोशल मीडिया पर टैग कर #MyBookMyFriend से जुड़ने की अपील की
केंद्रीय मानव संसाधन विकास मंत्री श्री रमेश पोखरियाल ‘निशंक’ ने आज विश्व पुस्तक दिवस के मौक़े पर सभी को हार्दिक शुभकामनाएं दीं और इस अवसर पर सोशल मीडिया पर #MyBookMyFriend अभियान की शुरुआत की । श्री पोखरियाल ने इस अवसर पर एक विडियो संदेश जारी कर कहा कि जब आप एक पुस्तक खोलते हैं तो आप एक नई दुनिया खोलते हैं। उन्होंने कहा कि किताबें व्यक्ति की सबसे अच्छी दोस्त होती हैं। पुस्तकें सभी को प्रेरित करती हैं और सोचने का नया नज़रिया प्रदान करती हैं। श्री निशंक ने कहा कि पुस्तकें ज़िंदगी के मुश्किल वक़्त में मार्गदर्शन करने का काम करती हैं।
केंद्रीय मंत्री ने कहा कि इस बार विश्व पुस्तक दिवस लॉक डाउन के साथ मनाया जा रहा है उन्होंने सभी विद्यार्थियों से अपील की कि लॉक डाउन के समय में वो कोर्स की किताबों के अलावा अपनी रुचि की कोई ना कोई किताब ज़रूर पढ़ें, इससे उनको काफ़ी कुछ नया सीखने और जानने का मौक़ा मिलेगा। उन्होंने सभी विद्यार्थियों से आग्रह किया कि आप सभी एक पुस्तक पढ़कर सोशल मीडिया के माध्यम से #MyBookMyFriend के जरिये मुझे उसके बारे में बताएं कि इस समय वो कौन सी पुस्तक पढ़ रहें हैं |
श्री निशंक ने #MyBookMyFriend मुहिम से विद्यार्थियों के साथ ही सभी लोगों से जुड़ने की अपील की है।इसके साथ ही श्री पोखरियल ने सोशल मीडिया पर विभिन्न केंद्रीय मंत्रियों को टैग करके उनसे #MyBookMyFriend अभियान से जुड़ने की अपील की है ।
इसके साथ ही केंद्रीय मंत्री ने भारत के विविध क्षेत्रों की प्रमुख हस्तियों को भी इस मुहिम से जुड़ने की अपील की है ताकि इससे सभी देशवासियों को प्रेरणा मिल सके। श्री निशंक ने बताया कि #MyBookMyFriend अभियान अगले 7 दिनों तक चलेगा उन्होंने इस दौरान इस अभियान में सभी लोगों से अधिक से अधिक जुड़ने की अपील की ।
संचार एवं सूचना प्रौद्योगिकी मंत्रालय
श्री के. राजारमन ने दूरसंचार विभाग के सचिव के रूप में पदभार संभाला
श्री के. राजारमन ने 30 सितंबर, 2021 को श्री अंशु प्रकाश, भारतीय प्रशासनिक सेवा  की सेवानिवृत्ति के क्रम में भारत सरकार के दूरसंचार विभाग के सचिव के रूप में पदभार ग्रहण किया है। इससे पहले श्री राजारमन वित्त मंत्रालय के आर्थिक कार्य विभाग में अपर सचिव  के रूप में कार्यरत थे।
श्री के. राजारमन भारतीय प्रशासनिक सेवा के तमिलनाडु काडर से 1989 बैच के अधिकारी हैं। उन्होंने केंद्र सरकार में अनेक महत्वपूर्ण पदों पर काम किया है, जिनमें भारत सरकार के वित्त मंत्रालय के आर्थिक कार्य विभाग में अपर सचिव तथा भारत सरकार के वित्त मंत्रालय के व्यय विभाग में संयुक्त सचिव शामिल है। उन्होंने चेन्नई मेट्रो रेलवे लिमिटेड के प्रबंध निदेशक तथा तमिलनाडु सरकार के वाणिज्य कर आयुक्त आदि सहित तमिलनाडु सरकार में कई महत्वपूर्ण पदों पर भी कार्य किए हैं।
निर्वाचन आयोग
विभिन्न राज्यों में लंबित उपचुनाव कराया जाना
विभिन्न राज्यों में लंबित उपचुनाव कराने के संबंध में आज निर्वाचन आयोग की बैठक हुई। वर्तमान समय में देश में विधानसभा/संसदीय निर्वाचन क्षेत्र की 65 सीटें रिक्त हैं जिनमें से विभिन्न राज्यों की राज्य विधानसभाओं की 64 सीटें जबकि संसदीय निर्वाचन क्षेत्र की एक सीट शामिल है।
बैठक में आयोग ने संबंधित राज्यों के मुख्य सचिवों/मुख्य निर्वाचन अधिकारियों से मिली रिपोर्ट और सुझावोंकी समीक्षा की जिसमें कुछ स्थानों पर मूसलाधार बारिश और महामारी जैसी अन्य बाधाओं सहित कई कारणों को देखते हुए उपचुनावों को स्थगित करने की मांग की गई है।
29नवंबर, 2020 से पहले बिहार में विधान सभा चुनाव कराया जाना जरूरी होने के कारण आयोग ने इसी समय विभिन्न राज्यों की रिक्त पड़ी 64 विधान सभा सीटों और एक संसदीय सीट पर भी उपचुनाव कराने का फैसला लिया है। आयोग ने कानून और व्यवस्था बनाए रखने के लिए जरूरी सीएपीएफ तथा ऐसे ही अन्य सुरक्षाबलों को आसानी से एक जगह से दूसरी जगह भेजने तथा इससे संबधित लॉजिस्टिक सेवाओं को ध्यान में रखते हुए यह फैसला लिया है।
बिहार विधानसभा चुनाव के साथ ही इन उपचुनावों की तारीख की घोषणा आयोग द्वारा उचित समय पर की जाएगी।
जल संसाधन, नदी विकास एवं गंगा संरक्षण मंत्रालय
‘जल संसाधन कार्यां में तकनीकी वस्त्र का उपयोग’ विषय पर सेमिनार आयोजित
जल संसाधन, नदी विकास एवं गंगा सरंक्षण मंत्रालय ने आज नई दिल्ली में ‘जल संसाधन कार्यों में तकनीकी वस्त्र का उपयोग’ विषय पर एक दिवसीय सेमिनार का आयोजन किया।
तकनीकी वस्त्र को पूरी दुनिया में कई देशों में इस्तेमाल किया जा रहा है, जिनमें विकसित देशों के अलावा कई विकासशील देश भी शामिल हैं। भारत में अभी इसके तकनीकी, आर्थिक और पर्यावरण संबंधी लाभ उठाए जाने की स्थिति नहीं बनी है। भारत के विभिन्न क्षेत्रों में बाढ़ और पर्यावरण क्षरण की समस्या मौजूद हैं। कुछ इलाकों में बाढ़ प्रबंधन और नियंत्रण के लिए तकनीकी वस्त्रों से बने ट्यूब, कंटेनर और बैग इत्यादि का उपयोग किया जा सकता है। सेमिनार में तकनीकी वस्त्रों के उपयोग और व्यवहार पर चर्चा की गई।
सेमिनार में केंद्रीय विभागों और राज्य सरकारों के अधिकारियों, जल संसाधन से संबंधित राज्यों/विभागों, संस्थानों, कॉलेजों, विश्वविद्यालयों, संघों, मजदूर संघों, निर्माताओं और ठेकेदारों ने हिस्सा लिया।
सेमिनार की अध्यक्षता सीडब्ल्यूसी के अध्यक्ष श्री मसूद हुसैन ने की। जल संसाधन, नदी विकास और गंगा संरक्षण मंत्रालय की अपर सचिव श्रीमती टी. राजेश्वरी, सीडब्ल्यूसी के सदस्य  श्री एम.के. माथुर, सीएसएमआरएस के निदेशक श्री एस.एल. गुप्ता और मंत्रालय के अनुसंधान एवं विकास प्रभाग के निदेशक श्री अनुज कंवल भी सेमिनार में उपस्थित थे। इस अवसर पर सीडब्ल्यूसी के अध्यक्ष ने ‘प्रैक्टिस मैन्यूअल ऑन यूज ऑफ टैक्निकल टेक्सटाइल इन वॉटर रिसोर्सेज वर्क्स’ भी जारी किया।
आर.के.मीणा/आरएनएम/एएम/एमएस/एसके–1066
(Visitor Counter : 317